मूवी देखने पहुंचे थे, डेटिंग की अफवाहों ने पकड़ा जोर
बॉलीवुड एक्टर अमिताभ बच्चन की नातिन नव्या नवेली नंदा पिछले कुछ समय से एक्टर सिद्धांत चतुर्वेदी के साथ डेटिंग की खबरों को लेकर चर्चा में हैं। दोनों को कई दिनों से एक- साथ देखा जा रहा है। हाल ही में एक बार फिर दोनों एकHad come to watch a movie, rumors of dating gained momentum
बॉलीवुड एक्टर अमिताभ बच्चन की नातिन नव्या नवेली नंदा पिछले कुछ समय से एक्टर सिद्धांत चतुर्वेदी के साथ डेटिंग की खबरों को लेकर चर्चा में हैं। दोनों को कई दिनों से एक- साथ देखा जा रहा है। हाल ही में एक बार फिर दोनों एक साथ स्पॉट हुए, जिसका एक वीडियो सोशल मीडिया पर सामने आया है। रिपोर्ट्स की माने तो सिद्धांत और नव्या मूवी देखने गए थे।
थिएटर के बाहर हुए स्पॉट 
इस वीडियो में नव्या और सिद्धांत मुंबई के एक मल्टीप्लेक्स के अंदर जाते हुए नजर आ रहे हैं। इस दौरान सिद्धांत व्हाइट शर्ट ब्लैक पैंट में दिख रहे हैं। उन्होंने चेहरे पर मास्क भी लगा रखा है। वहीं नव्या काफी सिंपल लुक में नजर आईं। वीडियो सामने आते ही दोनों के अफेयर की चर्चा शुरू हो गई है।
फैंस ने दिए रिएक्शन 
वीडियो पर एक यूजर ने कमेंट करते हुए लिखा, 'ये दोनों क्यूट हैं'। दूसरे यूजर ने लिखा, 'कुछ तो है इनके बीच'। तो वही तीसरे ने लिखा, 'परफेक्ट'।
मुंबई एयरपोर्ट पर साथ दिखे थे नव्या- सिद्धांत 
कुछ दिन पहले ही सिद्धांत चतुर्वेदी और नव्या को मुंबई एयरपोर्ट पर एक साथ स्पॉट किया गया था। दोनों गोवा से छुट्टियां मना कर वापस लौटे थे। दोनों का वीडियो भी सोशल मीडिया पर सामने आया था। वीडियो में दोनों व्हाइट आउटफिट में ट्विनिंग करते हुए दिखाई दिए थे।
सिद्धांत और नव्या के डेटिंग की अफवाहें
सिद्धांत और नव्या के अफेयर की खबरें तब शुरू हुई जब उन्हें दिसंबर 2022 में फिल्ममेकर अमृतपाल सिंह बिंद्रा की बर्थडे पार्टी में देखा गया था। दोनों एक कार में निकलते दिखाई दिए थे। इसके बाद दोनों पिछले साल करण जौहर की 50वीं बर्थडे पार्टी में भी हैंगआउट करते हुए नजर आए थे।
सिद्धांत का वर्कफ्रंट 
सिद्धांत ने रणवीर सिंह की फिल्म 'गली बॉय' के साथ अपने करियर की शुरुआत की थी। इसके बाद उन्हें बंटी और बबली 2, 'गहराइयां' और फोन भूत जैसी फिल्मों में देखा गया। अब वह जल्द ही फिल्म 'युद्धा' और 'खो गए हम कहा' में दिखाई देंगे।
फिल्मों से दूर हैं नव्या 
नव्या की बात करें तो वह जया-अमिताभ बच्चन की बेटी श्वेता बच्चन नंदा की बेटी हैं। श्वेता ने 1997 में बिजनेसमैन निखिल नंदा से शादी की थी। फिर श्वेता ने 1997 में बेटी नव्या और 2000 बेटे अगस्त्य नंदा को जन्म दिया था। नव्या ने न्यूयॉर्क की फोरडम यूनिवर्सिटी से डिजिटल टेक्नोलॉजी में ग्रेजुएशन किया है। साथ ही वो प्रोडक्ट मार्केटिंग और स्ट्रैटेजिक ग्रोथ में एक्सपर्ट हैं। इसके अलावा नव्या आरा हेल्थ की की को-फाउंडर हैं, जो एक ऑनलाइन प्लेटफॉर्म है जो स्वास्थ्य के मुद्दों पर चर्चा करता है। 
